หนังศรีษะเป็นแผลตกสะเก็ด คันมาก บางครั้งมีอาการบวมแดง แกะออกมาเป็นแผ่นสีเหลือง คือชันนะตุรึเปล่าคะ
สวัสดีค่ะอาการหนังศีรษะเป็นแผลตกสะเก็ด คันมาก บางครั้งมีอาการบวมแดง มีแผ่นเหลืองๆดังกล่าวมาอาจเกิดจากผื่นผิวหนังอักเสบจากต่อมไขมันมีการอุดตันหรือที่เรียกว่าโรคเซบเดิร์ม มักเป็นผื่นแดงคลุมด้วยขุยสีออกขาวๆ เหลืองๆ มักเป็นในตำแหน่งที่มีต่อมไขมันมาก ได้แก่ หนังศีรษะ คิ้ว สาเหตุอื่นๆเช่นสะเก็ดเงินที่หนังศีรษะ เชื้อราที่หนังศีรษะ หรือเป็นหนังศีรษะแห้งหรือระคายเคืองจากการใช้สารที่ก่อให้เกิดการแพ้สัมผัสเบื้องต้นไม่ไปแกะเกาบริเวณที่เป็น การรักษาขึ้นกับสาเหตุค่ะ หากเกี่ยวกับการอักเสบอาจใช้ยาสเตียรอยด์แบบที่ทาหนังศีรษะหยอดเฉพาะที่ภายใต้การดูแลของแพทย์ ร่วมกับใช้แชมพูลดการอักเสบ ลดขุย เช่นแชมพูน้ำมันดิน และควรสระผมทุกวันเพื่อเป็นการชะล้างเอาสะเก็ดออกไป ถ้ามีการติดเชื้ออาจต้องใช้ยาฆ่าเชื้อทาเฉพาะที่ร่วมด้วยควรไปพบแพทย์ถ้าอาการเป็นมากขึ้นลุกลาม สระผมด้วยแชมพูขจัดรังแคทุกวันแล้วยังไม่ดีขึ้น หรือมีอาการคันมาก สะเก็ดเยอะร่วมด้วย